

 **AVIZAT PRIMAR**

**PIVARIU BOGDAN NICOLAE**

NR.58878/02.09.2021

**ANUNȚ**

**în atenția solicitanților de subvenții de la bugetul local în baza Legii nr.34/1998 pentru anul 2022**

Serviciul de Asistență Socială, Medicină Școlară și Probleme Romi din cadrul Primăriei Comunei Florești aduce la cunoștință asociațiilor, fundațiilor și cultelor recunoscute în România, acreditate ca furnizori de servicii sociale potrivit legii din Comuna Florești că data limită pentru depunerea documentației de solicitare a subvențiilor pentru anul 2022 este ultima zi lucrătoare din luna SEPTEMBRIE 2021 (conform H.G. nr. 1153/2001pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările și completările ulterioare).

În conformitate cu prevederile actelor normative în vigoare, respectiv HG nr. 1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificări şi completări, vă facem cunoscute următoarele:

1.Primăria Comunei Florești **organizează selecţia asociaţiilor şi fundaţiilor și cultelor recunoscute în România,** acreditate ca furnizori de servicii sociale potrivit legii **din Comuna Florești** în vederea acordării de subvenţii de la bugetul local, în baza Legii nr. 34/1998, prin bugetul local alocat pentru anul 2022 și în baza HCL. nr.95 din 29 iulie privind aprobarea Metodologiei de acordare a subvențiilor de la bugetul local pentru asociațiile/fundațiile/ române cu personalitate juridică care înființează și administrează unități de asistență socială din Comuna Florești recunoscute în România, a constituirii Comisiei de evaluare și selecționare și aprobarea Regulamentului de organizare și funcționare,

2. Sunt eligibile să solicite subvenții de la bugetul local în baza Legii 34/1998, și în baza HCL.95/29.07.2021, **asociațiile, fundațiile și cultele** recunoscute în România, care îndeplinesc următoarele **condiții de eligibilitate:**

a) sunt persoane juridice române de drept privat fără scop patrimonial, **acreditate ca furnizori de servicii sociale,** potrivit legii;

b**) deţin licenţă de funcţionare pentru serviciile sociale pentru care solicită subvenţie;**

c) solicit subvenţii **în completarea resurselor financiare proprii.**

d) administrează **unităţi de asistenţă socială a căror activitate de asistenţă socială se adresează beneficiarilor dintr-un singur judeţ, inclusiv ai căror beneficiari provin din Comuna Florești** sau administrează **o unitate de asistenţă socială ai căror beneficiari provin din două sau mai multe judeţe,** inclusiv ai căror beneficiari provin din Comuna Florești

(e) Sunt exceptate de la îndeplinirea condiției prevăzute la lit. b) asociaţiile , fundaţiile și cultele române cu personalitate juridică care obțin licența de funcționare până la finalizarea procesului de evaluare și selecționare, respectiv pînă la aprobarea hotărârii consiliului local.

3. **Documentația de solicitare a subvenţiei** pentru anul următor se depune în **pachet închis,** într-un singur exemplar, de către asociaţiile/fundaţiile/cultele interesate şi se înregistrează la **registratura Primăriei Comunei Florești**, în luna septembrie a anului curent. Pe plic se va face mențiunea “ Consiliul Local al Comunei Florești – Serviciul de Asistență Socială ”. Plicul se va deschide după expirarea termenului limită de depunere a documentației, în prezența membrilor Comisiei de evaluare și selecționare.

Sunt necesare următoarele **documente:**

1. **cererea de solicitare a subvenţiei**, conform modelului prevăzut în anexa nr.1, din Hotărârea nr. 1153/2001, pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, cu modificările şi completările ulterioare, **în 3 exemplare;**
2. **ultimul bilanţ contabil** înregistrat la direcţia generală a finanţelor publice judeţeană, respectiv a municipiului Cluj Napoca, sau la **administraţia financiară municipală**,
3. **balanţa contabilă de verificare din luna anterioară** termenului de depunere a documentaţiei; (respectiv la data de 30 septembrie a anului curent)
4. **certificat de atestare fiscală emis de organul fiscal local** **şi** **central** din care să rezulte că atât asociația/fundația/cultul cât şi unităţile de asistenţă socială pentru care solicită subvenţii, **nu au datorii.**
5. Raportul privind activitatea asociației sau fundației în domeniul asistenței sociale în ultimele 12 luni calendaristice
6. Certificatul de acreditare ca furnizor de servicii sociale, și licența de funcționare pentru serviciile sociale pentru care se solicită subvenția.

 **Documentele prevăzute la lit. a) şi d) vor fi prezentate în original.**

Se va avea în vedere drept condiție obligatorie pentru admiterea dosarului, existența întregii documentații solicitate în plicul depus, asupra acestui aspect nemaiputându-se reveni ulterior datei limită de depunere.

4. **Data limită de depunere a documentației** de solicitare a subvenției de la bugetul local în baza Legii 34/1998, este ultima zi lucrătoare a lunii septembrie.

***Alte informații utile***

1**. Selecţia are loc** în baza prevederilor Legii nr.34/1998 privind acordarea unor subvenţii asociaţiilor şi fundaţiilor române cu personalitate juridică care înfiinţează şi administrează unităţi de asistenţă socială, cu completările ulterioare şi ale Normelor metodologice de aplicare a Legii nr.34/1998 aprobate prin Hotărârea Guvernului nr.1153/2001, cu modificările şi completările ulterioare și HCL. nr.95 din 29 iulie privind aprobarea Metodologiei de acordare a subvențiilor de la bugetul local pentru asociațiile/fundațiile/ române cu personalitate juridică care înființează și administrează unități de asistență socială din Comuna Florești recunoscute în România, a constituirii Comisiei de evaluare și selecționare și aprobarea Regulamentului de organizare și funcționare,

2. **Categoriile de cheltuieli eligibile**:

 a) **de personal,** pentru personalul de specialitate de îngrijire şi asistență, respectiv personal de specialitate și auxiliar;

 b) **cu hrana** pentru beneficiarii cantinelor sociale sau ai altor servicii de acordare a hranei, precum şi pentru beneficiarii centrelor rezidenţiale;

 c) **pentru carburanţii** necesari funcţionării mijloacelor de transport pentru centrele de zi, unităţile de îngrijiri la domiciliu şi cantinele sociale;

 d) **de întreținere și gospodărie:** încălzire, iluminat, apă, canal, salubrizare, poștă, telefon și internet.

e.) **cheltuieli cu materiale sanitare** și de curățenie pentru persoanele asistate/ **sau cheltuieli cu materiale didactice** pentru persoanele asistate

3. Unitățile de asistență socială trebuie să se încadreze în **Nomenclatorul serviciilor sociale, aprobat prin Hotărârea Guvernului nr. 867/2015 pentru aprobarea Nomenclatorului serviciilor sociale**, precum şi a regulamentelor - cadru de organizare şi funcţionare a serviciilor sociale, cu modificările şi completările ulterioare.

Pentru mai multe detalii puteti contacta Serviciul de Asistență Socială, Medicină Școlară și Probleme Romi din cadrul Primăriei Comunei Florești, tel.0264265101, int.5, sau la adresa de email serviciul.as@floresticluj.ro.